Savet e voe ar gelaouenn Feiz ha Breiz gant Léopold de Léseleuc, ur beleg a voe vikel-vras eskopti Kemper ha Leon hag eskob Autun diwezhatoch. Eñ an hini a alias da eskob Kemper, an aotrou Sergent, krouiñ ur gelaouenn e brezhoneg evit annezidi an eskopti, e 1865. Eñ eo ivez a ginnigas e vije fiziet renerezh ar gelaouenn-se e Goulven Morvan, ur beleg genidik eus ar Forest-Landerne hag ur brezhoneger ampart anezhañ. E penn Feiz ha Breiz e chomas Goulven Morvan eus 1865 da 1875.